
TUDOMÁNYOS ÉS TECHNOLÓGIAI MINISZTÉRIUM

Álláspályázat
Nemzeti Kutatási, Fejlesztési és Innovációs Hivatal
Tudományos és Nemzetközi Elnökhelyettes tisztség betöltésére
Az NKFI Hivatal Elnökhelyettesének főbb feladatai:
· Irányítja a közvetlen szakmai irányítása alá tartozó főosztályok operatív és szakmai munkáját, koordinálja feladataik végrehajtását; 
· Irányítja az NKFI Alap Kutatási Alaprésze és Missziók Alaprésze terhére finanszírozott K+F pályázati felhívásokkal és támogatásokkal kapcsolatos feladatok végrehajtását; 
· Irányítja az NKFI Alap Innovációs Alaprészéhez kapcsolódó egyes pályázati és támogatási feladatokat, különös tekintettel a nemzetközi vonatkozású programokra és felhívásokra; 
· Irányítja a feladatkörébe tartozó pályázati programok teljes szakmai folyamatát, így különösen a pályázati felhívások előkészítését és meghirdetését, a szakmai értékelés megszervezését, a támogatói döntések előkészítését, valamint a támogatott projektek nyomon követési és értékelési rendszerének kialakítását és működtetését; 
· Részt vesz az NKFI Alap éves Programstratégiájának előkészítésében és megvalósításában, a feladatkörébe tartozó szakterületeken; 
· Irányítja az évente ismétlődő támogatási és kiválósági programok működtetését, valamint közreműködik új programok kialakításában és elindításában; 
· Közreműködik a nemzeti kutatási, fejlesztési és innovációs (KFI) stratégia kialakításával és megvalósításával kapcsolatos hivatali feladatok ellátásában; 
· Hazai és nemzetközi fórumokon képviseli az NKFI Hivatalt, továbbá részt vesz a feladatköréhez kapcsolódó testületek, tanácsok és bizottságok munkájában; 
· Kapcsolatot tart és együttműködik a hazai és nemzetközi kutatási és innovációs ökoszisztéma meghatározó szereplőivel, így különösen a kormányzati szervekkel, felsőoktatási intézményekkel, kutatóintézetekkel, vállalati szereplőkkel és nemzetközi partnerintézményekkel; 
· Munkáját az NKFI Hivatal elnökének irányítása mellett végzi, a Kutatási Alaprészhez kapcsolódó feladatok ellátása során együttműködve a tudományos társelnökkel.

A tudományos és nemzetközi elnökhelyettes az alábbi hazai testületek - de nem kizárólag - munkájában vesz részt:
· Kutatási Kiválósági Tanács Kooperatív Doktori Kollégium
· Nemzeti Kutatási Infrastruktúra Bizottság
· MTMT Tudományos Tanács
· Magyar CERN Bizottság
· Nemzeti Laboratóriumok Program Felügyelő Testület
· Nemzeti Laboratórium programhoz kapcsolódó Projekt Irányító Testületek
· Kompetencia Központ programokhoz kapcsolódó Szakmai Felügyelő Testületek
· Elektronikus Információszolgáltatás Nemzeti Program Programtanács
A tudományos és nemzetközi elnökhelyettes az alábbi nemzetközi testületek - de nem kizárólag - munkájában vesz részt:
· CERN Council
· JRC Board of Governors
· European Research Infrastructure Consortium (ERIC Committee)
· European Innovation Council (EIC)
· TAFTIE Executive Working Group és Board Member
· SLICES (Scientific Large-Scale Infrastructure for Computing/Communication Experimental Studies)
· Európai Koordinációs Tárcaközi Bizottság (EKTB)

Jelentkezési feltételek:
Az NKFI Hivatal Nemzetközi és Tudományos Elnökhelyettesének az választható meg, aki
· magyar állampolgár
· büntetlen előéletű;
· felsőfokú végzettséggel rendelkezik;
· doktori fokozattal (PhD/DLA (vagy azzal egyenértékű tudományos fokozattal) rendelkezik;
· tárgyalóképes angol nyelvtudással rendelkezik
valamint
· e területek valamelyikén legalább tíz éves szakmai gyakorlattal és öt év vezetői tapasztalattal rendelkezik.

A pályázat során előnyt jelent:
· jelentős kutatóintézet, egyetem, kutatóközpont vagy más tudományos szervezet vezetésében szerzett tapasztalat;
· jelentős költségvetésért való vezetői felelősség;
· kutatási pályázatok bírálati, panel- vagy testületi rendszerében szerzett tapasztalat;
· ERC, Horizon Europe vagy más jelentős nemzetközi kutatásfinanszírozási rendszer ismerete;
· nemzetközi tudománypolitikai és kutatásfinanszírozási kapcsolatrendszer.

A pályázattal együtt benyújtandó dokumentumok:
· szakmai önéletrajz a csatolt minta szerinti tartalommal (1. sz. melléklet)
· szakmai koncepció, amelyet a Hivatal elnökhelyetteseként kíván megvalósítani (legalább öt, legfeljebb tíz oldal terjedelemben);
· összeférhetetlenségi és kizáró okokra vonatkozó nyilatkozat a csatolt minta szerint (2. sz. melléklet);
· nyilatkozat a személyes adatok kezeléséről és a pályázat nyilvánosságáról a csatolt minta szerint (3. sz. melléklet).

A pályázat benyújtásának módja:
· magyar nyelven;
· kizárólag elektronikus levélben, a palyazat.nkfih@ttm.gov.hu címre, aláírt PDF formátumban vagy elektronikus aláírással ellátva;
· az elektronikus levél tárgyában az alábbi tárgykódot szükséges feltüntetni: „PÁLYÁZAT_NKFIH_TUDOMÁNYOSELNÖKHELYETTES”.





A pályázatok beérkezésének határideje:
2026. október 11. (vasárnap) 23:59 napjáig.
Határidőben benyújtottnak az a pályázat minősül, amely az időpontig a megjelölt elektronikus címre beérkezik. A határidőn túl benyújtott pályázat nem kerül értékelésre.

A pályázat értékelésének folyamata:
I. szakasz – A személyes meghallgatásra behívott pályázók kiválasztása (várhatóan 2026. október.)
II. szakasz – Személyes meghallgatás (várhatóan 2026. október-november)
III. szakasz – Döntés (várhatóan 2026. november)

A formai és tartalmi feltételeknek megfelelő pályázatok előszűrését és a személyes meghallgatásokat követően a Tudományos és Technológiai Minisztérium saját mérlegelési jogkörében dönt, melynek eredményéről a pályázók e-mailben tájékoztatást kapnak. A döntés meghozatalában a Tudományos és Technológiai Minisztérium szakértői, valamint a tudománypolitika és az innovációs szektor képviselői vesznek részt. A pályázat keretében nincs lehetőség hiánypótlásra, az elbírálás a benyújtott adatok és pályázati dokumentumok alapján történik.

Adatkezelés:

A pályázat kiírója és egyben az Adatkezelő: a Tudományos és Technológiai Minisztérium (TTM – székhelye: 1011 Budapest, Vám utca 5-7., elérhetősége: ugyfelszolgalat@ttm.gov.hu, képviselője: Tanács Zoltán, miniszter). Az adatkezelés jogalapja: az Adatkezelő pályázat lefolytatásához és költségvetési szerv vezetőjének illetve vezető-helyettesének kiválasztásához fűződő jogos érdeke. A kezelt adatok köre: a pályázó természetes személy neve, lakcíme, elérhetősége (telefonszáma, email címe), a pályázati felhívásban megjelölt végzettségek, képesítések igazolásáról szóló dokumentumok és a pályázati anyagban a pályázó által közölt adatok. Az adatkezelés időtartama: A pályázat beérkezésétől a pályázat végső elbírálásának napját követő 60. napig, de legkésőbben 2027. március 31. napjáig. A formai okból visszautasított pályázatokat az elbírálást követő napig, az elbírált, de nem nyertes pályázatokat pedig a végső elbírálást követő 60. napig az Adatkezelő megsemmisíti. Az Adatkezelő fenntartja a jogot, hogy a pályázatok érdemi tartalmát – a személyes adatok felismerhetetlenné tétele mellett – nyilvánosságra hozza. Adatbiztonsági szabályok: a pályázatot fogadó email cím kezelője a Tudományos és Technológiai Minisztérium. A pályázatok feldolgozása során az Adatkezelő külső szolgáltatást és adatfeldolgozói támogatást nem vesz igénybe. Jogorvoslat: Az adatkezeléssel kapcsolatos jogorvoslati kérelmet a Nemzeti Adatvédelmi és Információszabadság Hatóság (NAIH) részére lehet előterjeszteni (1055 Budapest, Falk Miksa utca 9-11., további információ az alábbi aloldalon érhető el: https://www.naih.hu/adatkezeles-erintettjekent-fordulok-a-hatosaghoz/adatvedelmi-hatosagi-eljaras-gdpr) 

Kapcsolattartás:
A pályázattal kapcsolatos esetleges kérdéseket szintén a fenti e-mail-címre lehet küldeni, a Tudományos és Technológiai Minisztérium válaszadása mérlegelés alapján történik. A kapcsolattartás nem irányulhat a pályázat előzetes tartalmi értékelésére.
 
Budapest, 2026. szeptember 9.


1. sz. melléklet
ÖNÉLETRAJZ
Személyes és szakmai adatok
1. Személyes adatok
	ARCFÉNYKÉP
	Vezetéknév / Utónév: 
1.2. Vezetéknév/Utónév: 
1.3. Születési név: 
1.4. Anyja neve: 
1.5. Nem: 
1.6. Születési hely, idő: 
1.7. Családi állapot: 
1.8. Állampolgárság: 
1.9. Lakcím: 
1.10. Telefonszám(ok), E-mail: 


2. Betöltött / betölteni kívánt munkakör
	Munkakör megnevezése
	


3. Szakmai tapasztalat
A szakmai tapasztalatokat időrendi sorrendben, lehetőleg a legutóbbi munkaviszonnyal kezdve kell feltüntetni.
	3.1. Időtartam
	

	3.2. Foglalkozás / beosztás / jogviszony
	

	3.3. Főbb tevékenységek és feladatkörök
	



	3.4. Munkáltató neve és címe
	


	3.5. A jogviszony megszűnésének / megszüntetésének jogcíme
	


További szakmai tapasztalat: Az alábbi táblázat másolható minden további munkaviszonyhoz / jogviszonyhoz.
	Időtartam
	 /  /  –  /  / 

	Foglalkozás / beosztás / jogviszony
	

	Főbb tevékenységek és feladatkörök
	


	Munkáltató neve és címe
	

	Megszűnés / megszüntetés jogcíme
	



4. Tanulmányok
	4.1. Végzettség / képesítés megnevezése
	

	4.2. Oktatást / képzést nyújtó intézmény neve
	

	4.3. Egyetemi / főiskolai végzettség esetén a kar
	

	4.4. Tagozat
	

	4.5. Diploma minősítése
	

	4.6. Diplomamunka / szakdolgozat címe és minősítése
	


	4.7. Főbb tárgyak / gyakorlati képzés
	


	4.8. Időtartam
	


További tanulmányok / képzések: A fenti blokk szükség szerint megismételhető.
5. Készségek és kompetenciák
5.1. Nyelvismeret – az Europass önértékelési rendszer szerint
	Nyelv
	Szövegértés
	Beszéd
	Írás
	Okmánnyal igazolt nyelvismeret

	
	
	
	
	

	
	
	
	
	

	
	
	
	
	

	
	
	
	
	


Europass szintjelölés: A1 / A2 / B1 / B2 / C1 / C2.  A szintet külön a szövegértés, beszéd és írás esetében lehet megadni.
6. Szakmai és tudományos eredmények bemutatása
	Szakmai eredmény / teljesítmény
	Időszak
	Betöltött szerep, személyes hozzájárulás
	Eredmény / hatás

	
	
	
	

	
	
	
	

	
	
	
	

	
	
	
	


Megjegyzés: A sablon a megadott tartalmi elemeket tartalmazza, és szabadon bővíthető további szakmai tapasztalatokkal, tanulmányokkal, készségekkel és kompetenciákkal.


2. sz. melléklet
ÖSSZEFÉRHETETLENSÉGI ÉS KIZÁRÓ OKOKRA VONATKOZÓ NYILATKOZAT
a Nemzeti Kutatási, Fejlesztési és Innovációs Hivatal elnökhelyettesi tisztségének betöltésére kiírt pályázathoz
	Név:
	 

	Születési hely, idő:
	 

	Anyja neve:
	 


 
Alulírott, büntetőjogi felelősségem tudatában az alábbi nyilatkozatokat teszem.
1. Büntetlen előélet
Nyilatkozom, hogy a kormányzati igazgatásról szóló 2018. évi CXXV. törvény szerinti – büntetlen előélettel összefüggő – feltételeknek megfelelek.
2. Összeférhetetlenség
Az alábbi két lehetőség közül egyet jelölök meg:
	☐ Kijelentem, hogy velem szemben összeférhetetlenségi ok nem áll fenn.
	☐ Kijelentem, hogy velem szemben az alábbi, jogszerűen megszüntethető összeférhetetlenségi ok áll fenn, és kinevezésem esetére vállalom annak megszüntetését:


 
	
	 

	
	 



3. A pályázatban foglaltak valódisága
Nyilatkozom, hogy a pályázatomban foglalt adatok, tények és nyilatkozatok a valóságnak megfelelnek, és a csatolt másolatok az eredeti okiratokkal mindenben megegyeznek.
Alulírott kijelentem, hogy a jelen nyilatkozat 1., 2. és 3.  pontjában foglalt nyilatkozatokat a jelen okirat aláírásával egyidejűleg, együttesen teszem meg, és az azokban foglalt adatok és tények a valóságnak megfelelnek, illetve hiánytalanok.
 
Kelt: ……………………………………, 2026. ………………………… hó ……… nap
 
………………………………………………………
a pályázó aláírása



3. sz. melléklet
NYILATKOZAT A SZEMÉLYES ADATOK KEZELÉSÉRŐL
a Nemzeti Kutatási, Fejlesztési és Innovációs Hivatal elnökhelyettesi tisztségének betöltésére kiírt pályázathoz
	Név:
	 

	Születési hely, idő:
	 

	Anyja neve:
	 


 
Jelen nyilatkozat aláírásával és a pályázatom és mellékleteinek benyújtásával kijelentem, hogy az abban foglalt adatok kezeléséhez hozzájárulok.
Tudomásul veszem, hogy a pályázati eljárás során akár a beküldött pályázatban, akár meghallgatás keretében közölt személyes és különleges személyes adataim kezelésére a kiválasztási eljárás lefolytatása céljából kerül sor.














Kelt: ……………………………………, 2026. ………………………… hó ……… nap
 
………………………………………………………
a pályázó aláírása

